यमुना नदी से पैदल ले जा रहे तस्करों से गोवंश कराया मुक्त
गोतस्करयमुना नदी के रास्ते गोवंश को यूपी लेकर जा रहे थे। इसकी सूचना गोरक्षकों और पुलिस को मिली तो मौके पर जाकर नाकाबंदी की। इस दौरान टीम ने गो तस्करों का पीछा कर दो गोवंश को उनके कब्जे से मुक्त कराया। इस दौरान तस्कर भागने में कामयाब हो गए।
गोरक्षक दल के प्रधान धर्मेंद्र भारद्वाज और प्रदीप शर्मा ने बताया कि उन्हें सूचना मिली था कि बुड़िया थाना एरिया के गांव मुकारमपुर से गोतस्कर गोवंश को यूपी लेकर जाते हैं। अगर नाकाबंदी की जाए तो तस्करी को रोका जा सकता है। इस सूचना पर पुलिस अधिकारी रामबीर सिंह, सुरेंद्र, गोरक्षक बंटी, राहुल, महावीर, पप्पी और निखिल को साथ लेकर रात के समय नाकाबंदी की। कुछ ही देर में तीन गोतस्कर दो गोवंश को लेकर आते दिखे। उन्हें रुकने के लिए आवाज लगाई तो वे गोवंश को छोड़कर वहां से भाग गए। इस दौरान उनका पीछा भी किया, लेकिन अंधेरा होने से वे भागने में सफल हो गए। उनका कहना है कि दोनों गोवंश को गोशाला में छोड़ दिया गया है। वहीं इसकी शिकायत पुलिस को दे दी है।
यमुनानगर |गोरक्षादल द्वारा छुड़ाए गए गोवंश।
bho_Deva hin_Deva hin_Deva hin_Deva